தமிழ்நாடு அறிவியல் மற்றும் தொழில்நுட்ப மையம்

**தமிழ்நாடு அறிவியல் மற்றும் தொழில்நுட்ப மையம்** *(Tamil Nadu Science and Technology Centre)* என்பது இந்தியாவின் சென்னையில் உள்ள ஒரு அறிவியல் அருங்காட்சியகம் மற்றும் கல்வி நிறுவனமாகும். 1983 இல் நிறுவப்பட்ட இது, தமிழ்நாடு அரசின் உயர் கல்வித் துறையின் கீழ் செயல்படுகிறது. இந்த மையம் அறிவியல் கல்வி மற்றும் விழிப்புணர்வுக்கான ஒரு மையமாக செயல்படுகிறது, பெரியார் அறிவியல் மற்றும் தொழில்நுட்ப மையம், பி. எம். பிர்லா கோளரங்கம் மற்றும் பல்வேறு சிறப்பு காட்சியகங்கள் உள்ளிட்ட பல முக்கிய வசதிகளைக் கொண்டுள்ளது.
## இடம்
இந்த மையம் கோட்டூர்புரத்தில் உள்ள காந்தி மண்டபம் சாலையில், மத்திய தோல் ஆராய்ச்சி நிறுவன வளாகத்திற்கு அருகில் அமைந்துள்ளது. இது சென்னையின் பசுமை நுரையீரல் என்று அழைக்கப்படும், பெரும்பாலும் வனப்பகுதி நிறைந்த அடையார்-கிண்டி பகுதியில் அமைந்துள்ளது. அருகிலுள்ள ரயில் நிலையம் கசுதூர்பா நகர் எம்.ஆர்.டி.எஸ் ஆகும், இது மையத்திலிருந்து சுமார் 1 கி.மீ தொலைவில் அமைந்துள்ளது.
## வரலாறு
தமிழ்நாடு அறிவியல் மற்றும் தொழில்நுட்ப மையம் 1983 ஆம் ஆண்டு தமிழ்நாடு அரசின் நிதி உதவியுடன் நிறுவப்பட்டது. 1988 ஆம் ஆண்டில், பெரியார் அறிவியல் மற்றும் தொழில்நுட்ப மையம், பி. எம். பிர்லா கோளரங்கத்துடன் சேர்ந்து, தமிழ்நாடு அறிவியல் மற்றும் தொழில்நுட்ப மையத்தின் ஒரு முக்கிய அங்கமாகத் திறக்கப்பட்டது.

2007 ஆம் ஆண்டில், சாலமன் விக்டர் இதய அருங்காட்சியகம் சேர்க்கப்பட்டதன் மூலம் இந்த மையம் விரிவடைந்தது.[6] இந்த அருங்காட்சியகம் சனவரி 19, 2007 அன்று மத்திய அமைச்சர் டி.ஆர். பாலுவால் திறந்து வைக்கப்பட்டது, இதில் சென்னை கோல்டன் ஹார்ட் அறக்கட்டளையுடன் இணைந்து 'காலத்தின் ஊடான ஒரு பயணம்' என்ற கண்காட்சி இடம்பெற்றது.
## வசதிகள்
### பெரியார் அறிவியல் மற்றும் தொழில்நுட்ப மையம்
1988 முதல் செயல்பட்டு வரும் பெரியார் அறிவியல் மற்றும் தொழில்நுட்ப மையம், தமிழ்நாடு அறிவியல் மற்றும் தொழில்நுட்ப மையத்திற்க்குள் உள்ள முக்கிய கண்காட்சி வளாகமாகும். இது அறிவியல் மற்றும் தொழில்நுட்பத்தின் பல்வேறு அம்சங்களில் கவனம் செலுத்தும் பல காட்சியகங்களையும் ஊடாடும் கண்காட்சிகளையும் கொண்டுள்ளது.
### வெளிப்புற பூங்காக்கள்
மையம் வெளிப்புற கண்காட்சி பகுதிகளை பராமரிக்கிறது:
*ஊடாடும் கண்காட்சிகளுடன் கூடிய அறிவியல் பூங்கா
*போக்குவரத்து பூங்கா
*பரிணாம பூங்கா
### பி. எம். பிர்லா கோளரங்கம்
1988 இல் திறக்கப்பட்ட பி. எம். பிர்லா கோளரங்கம், தமிழ்நாடு அறிவியல் மற்றும் தொழில்நுட்ப மையத்தின் ஒரு முக்கிய அங்கமாகும்.The B. M. Birla Planetarium, inaugurated in 1988, is a major component of TNSTC. 
இந்தக் கோளரங்கம் 15 மாணி குவிமாடத்தைக் கொண்டுள்ளது மற்றும் 250 பார்வையாளர்கள் அமரும் வசதியைக் கொண்டுள்ளது. 2019 ஆம் ஆண்டில், 18 மாத புனரமைப்புக்குப் பிறகு, இயந்திர ஒளிப்படக்காட்டி 360 பாகை அதிவேக காணொளி விளைவுகளை வழங்கும் கலப்பின எண்ம ஒளி இயக்கமுறை ஒளிப்படக்காட்டி  மாற்றப்பட்டது.
கோளரங்கம் வானியல் மற்றும் விண்வெளி அறிவியல் பற்றிய வழக்கமான நிகழ்ச்சிகளை தமிழ் மற்றும் ஆங்கிலத்தில் நடத்துகிறது. நிகழ்ச்சிகளில் சூரிய குடும்பம், வானம் மற்றும் பருவங்கள், கிரகணங்கள், பூமி, நிலவில் தரையிறங்குதல், வால் நட்சத்திரங்கள், விண்கற்கள், நட்சத்திர சுழற்சி மற்றும் ஆழ்வானம் போன்ற தலைப்புகள் அடங்கும். "ஓய்வெடுக்கும் ராட்சதன்" என்று செல்லப்பெயர் சூட்டப்பட்ட, பயன்பாட்டிலிருந்து நீக்கப்பட்ட அசல் இயந்திர ஒளிப்படக்காட்டி, சுமார் 6 இருமடி ஆயிரம் பார்வையாளர்களுக்கு சேவை செய்த பிறகு வளாகத்திற்குள் காட்சிக்கு வைக்கப்பட்டுள்ளது.
கோளரங்கம் பல கூடுதல் செயல்பாடுகளை வழங்குகிறது:
* உங்கள் விஞ்ஞானியைச் சந்திக்கும் நிகழ்ச்சி
* இரவு வானைக் காணும் அமர்வுகள்
* நேரடி அறிவியல் செயல்விளக்கங்கள்
* உங்கள் மருத்துவ நிபுணரைச் சந்திக்கும் அமர்வுகள்
* சக்கரங்களில் அறிவியல் பரப்புரை
* மாணவர் திட்டங்கள்
* பாடநெறிகள் மற்றும் பயிற்சித் திட்டங்கள்
* வெளிநாட்டுக் கூட்டுறவுத் திட்டங்கள்

### அறிவியல் கூடங்கள்
இந்த மையம் பல சிறப்புமிக்க காட்சியகங்களையும் கண்காட்சி அரங்கங்களையும் கொண்டுள்ளது:
* பெரியார் காட்சிக்கூடம்
* பாதுகாப்பு ஆராய்ச்சி காட்சிக்கூடம்
* மின்னணுவியல் மற்றும் தகவல் தொடர்பு காட்சிக்கூடம்
* பெருங்கடல் காட்சிக்கூடம்
* போக்குவரத்து காட்சிக்கூடம்
* உயிர் அறிவியல் காட்சிக்கூடம்
* புத்தாக்க மையம் காட்சிக்கூடம்
* வேடிக்கைக் கண்ணாடிகள் காட்சிக்கூடம்
* விண்வெளியில் இந்தியா காட்சிக்கூடம்
* ராமானுஜன் மடம் காட்சிக்கூடம்
* கோளத்தில் அறிவியல்
* முப்பரிமாண அறிவியல் அரங்கம்
* அணுசக்தி அரங்கம்
#### சாலமன் விக்டர் இதய அருங்காட்சியகம்
'அறிவியல் அரங்குகள்'-இன் ஒரு பகுதியான இந்த அருங்காட்சியகம், இதயப் பரிணாம வளர்ச்சியை விளக்கும் வகையில், திமிங்கலங்கள் மற்றும் யானைகள் உட்பட பல்வேறு விலங்குகளின் பதப்படுத்தப்பட்ட இதயங்களைக் காட்சிப்படுத்துகிறது.பல்வேறு உயிரினங்களின் இதயங்களின் ஒப்பீட்டு உடற்கூறியலைப் பார்வையாளர்கள் புரிந்துகொள்ள இந்தக் கண்காட்சி உதவுகிறது.

### கல்வித் திட்டங்கள்
தமிழ்நாடு அறிவியல் மற்றும் தொழில்நுட்ப மையம் பல்வேறு கல்விச் செயல்பாடுகளை நடத்துகிறது:
மாணவர்களுக்கான அறிவியல் பயிலரங்குகள்
* ஆசிரியர் பயிற்சித் திட்டங்கள்
* அறிவியல் போட்டிகள் மற்றும் கண்காட்சிகள்
* வழக்கமான விரிவுரைகள் மற்றும் செயல்விளக்கங்கள்
* தேசிய அறிவியல் தினத்தின் போது நடைபெறும் சிறப்பு நிகழ்ச்சிகள்
## கிளைகள்
இந்த மையம் கோயம்புத்தூர், வேலூர் மற்றும் திருச்சிராப்பள்ளியில் கிளைகளை நிறுவியுள்ளது.
## இதனையும் காண்க
* இந்தியாவில் உள்ள அறிவியல் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்
* இந்தியாவில் உள்ள அறிவியல் மையங்களின் பட்டியல்
## வெளி இணைப்புகள்

* Official website

## மேற்கோள்கள்

பகுப்பு:சென்னையிலுள்ள அருங்காட்சியகங்கள்
பகுப்பு:இந்தியாவிலுள்ள அறிவியல் அருங்காட்சியகங்கள்
பகுப்பு:சென்னையில் கல்வி
பகுப்பு:இந்தியாவிலுள்ள கோளரங்கங்கள்